
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,08.03.2006 

Nr. P.L.-X 124


A V I Z

asupra proiectului de Lege pentru modificarea şi completarea art. 20 din Legea Societăţii Naţionale de Cruce Roşie din România nr. 139/1995


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea art. 20 din Legea Societăţii Naţionale de Cruce Roşie din România nr. 139/1995, trimis cu adresa P.L.X – 124 din 1 martie 2006, înregistrat sub nr. 31/199 din 1 martie 2006.

Camera Deputaţilor este Cameră decizională.


Guvernul, prin adresa nr. 2934 din 22.11.2005, susţine adoptarea acestei iniţiative legislative, sub rezerva însuşirii amendamentului de la pct. II, considerând că nu este oportună virarea fondurilor colectate în contul filialei judeţene a Crucii Roşii din zona desfăşurării evenimentului respectiv, din punctul de vedere al utilizării eficiente şi competente a acestor fonduri.

Senatul a adoptat proiectul de Lege în şedinţa din 23 februarie 2006.

Potrivit prevederilor art. 61 din Regulamentul Camerei Deputaţilor, comisia a dezbătut proiectul de Lege menţionat mai sus în şedinţa din 8 martie 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr. 1304 din 27.09.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de Lege.


În raport de obiectul şi conţinutul său, proiectul de Lege face parte din categoria legilor ordinare.

      PREŞEDINTE,

                   SECRETAR,                                  

Sergiu Andon                                            George Băeşu

Consilier

Ştefan Cazimir
